Radom
<s>Radom je grad od 211,371 stanovnika u sredini Poljske u Mazovjeckom vojvodstvu.</s>

<s>Geografske karakteristike</s>

<s>Radom leži udaljen 100 km južno od Varšave i 135 km od Łódźa.</s>

<s>Historija</s>

<s>U drugoj polovici 10. vijeka sagrađen je zamak s dva prstena bedema i opkopom.</s><s>Radom je prvi put dokumentiran - 1155., u buli pape Hadrijana IV.</s><s>Do 13. vijeka uz zamak je niklo i trgovište sa crkvom.</s>

<s>Za vladavine vojvode Kazimira Velikog osnovan je Novi Radom koji je dobio gradska prava po uzoru magdeburška 1364.</s>

<s>U Radomu je 1401. potpisan prvi akt o Poljsko-Litvanskoj Uniji, a od 1613.  je sjedište poreznog suda Unije.</s>

<s>Sedamnaesti vijek bio je loš za Radom, što zbog kuge što zbog švedske invazije za koje su spalili grad i zamak.</s><s>Na kraju je grad spao na naselje od 37 kuća i 375 stanovnika.</s>

<s>Za Podjele Poljske bio i pod austrijskom i ruskom vlašću, ali i nadalje ostao važan administrativni centar.</s><s>Tokom 19. vijeka počeo se industrijalizirati podizanjem pogona kožne, metalne i prehrambene industrije i izgradnjom cesta i željezničkih pruga.</s>

<s>Nakon Prvog svjetskog rata i povratka nezavisnosti - 1918., razvoj grada se jako ubrzao, jer se našao u centralnom industrijskom pojasu.</s><s>U njemu je podignuta najmodernija tvornica oružja u Poljskoj, i čitav stambeni kvart za radnike.</s><s>Pored tog podignuta je tvornica duhana, namještaja i telefona (filijala švedskog Ericssona).</s>

<s>Radom je dobio vodovod, kanalizaciju, plin i aerodrom i čitav niz kulturnih objekata: od teatra, kina, muzeja, do biblioteka i društvenih domova.</s>

<s>Nakon Drugog svjetskog rata od 1975. do 1998. bio je administrativni centar vlastitog vojvodstva.</s><s>Od 1996. je i univerzitetski centar, kad je tadašnja Viša tehnička škola prerasla u univerzitet, a od 1992. je sjedište vlastite Radomske biskupije.</s>

<s>Pobratimski gradovi 
Radom ima ugovore o partnerstvu sa slijedećim gradovima;</s>

<s>Izvori</s>

<s>Vanjske veze</s>

<s>Urząd Miejski w Radomiu (službene stranice)</s>

<s>Gradovi u Poljskoj</s>

